CELEX: 62006CA0532
Language: el
Date: 2008-01-24 00:00:00
Title: Υπόθεση C-532/06: Απόφαση του Δικαστηρίου (πρώτο τμήμα) της 24ης Ιανουαρίου 2008 (αίτηση του Συμβουλίου της Επικρατείας, Ελλάδα, για την έκδοση προδικαστικής αποφάσεως) — Εμμ. Γ. Λιανάκης ΑΕ, Σήμα Ανώνυμη Τεχνική Εταιρία Μελετών και Επιβλέψεων, Νικόλαος Βλαχόπουλος κατά Δήμου Αλεξανδρούπολης, Πλανητική ΑΕ, Αικατερίνης Γεωργούλα, Δημητρίου Βάσιου, Ν. Λουκάτος και Συνεργάτες ΑΕ Μελετών, Ερατοσθένης Μελετητική ΑΕ, Α. Πανταζής-Παν. Κυριοπούλου και συν/τες ΟΣ Φίλων ΟΕ, Νικολάου Σιδέρη (Οδηγία 92/50/ΕΟΚ — Δημόσιες συμβάσεις παροχής υπηρεσιών — Πραγματοποίηση μελέτης περί της κτηματογραφήσεως, της πολεοδομήσεως και της πράξεως εφαρμογής για έναν οικισμό — Κριτήρια που μπορούν να γίνουν δεκτά ως κριτήρια ποιοτικής επιλογής ή ως κριτήρια αναθέσεως — Πλέον συμφέρουσα από οικονομική άποψη προσφορά — Τήρηση των προβλεπομένων στη συγγραφή υποχρεώσεων ή στη διακήρυξη του διαγωνισμού κριτηρίων αναθέσεως — Μεταγενέστερος καθορισμός συντελεστών βαρύτητας και υποκριτηρίων για τα κριτήρια αναθέσεως — Αρχή της ίσης μεταχειρίσεως των επιχειρηματιών και υποχρέωση διαφάνειας)

8.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 64/11
            
         Απόφαση του Δικαστηρίου (πρώτο τμήμα) της 24ης Ιανουαρίου 2008 (αίτηση του Συμβουλίου της Επικρατείας, Ελλάδα, για την έκδοση προδικαστικής αποφάσεως) — Εμμ. Γ. Λιανάκης ΑΕ, Σήμα Ανώνυμη Τεχνική Εταιρία Μελετών και Επιβλέψεων, Νικόλαος Βλαχόπουλος κατά Δήμου Αλεξανδρούπολης, Πλανητική ΑΕ, Αικατερίνης Γεωργούλα, Δημητρίου Βάσιου, Ν. Λουκάτος και Συνεργάτες ΑΕ Μελετών, Ερατοσθένης Μελετητική ΑΕ, Α. Πανταζής-Παν. Κυριοπούλου και συν/τες ΟΣ «Φίλων» ΟΕ, Νικολάου Σιδέρη
   (Υπόθεση C-532/06) (1)
   
   (Οδηγία 92/50/ΕΟΚ - Δημόσιες συμβάσεις παροχής υπηρεσιών - Πραγματοποίηση μελέτης περί της κτηματογραφήσεως, της πολεοδομήσεως και της πράξεως εφαρμογής για έναν οικισμό - Κριτήρια που μπορούν να γίνουν δεκτά ως «κριτήρια ποιοτικής επιλογής» ή ως «κριτήρια αναθέσεως» - Πλέον συμφέρουσα από οικονομική άποψη προσφορά - Τήρηση των προβλεπομένων στη συγγραφή υποχρεώσεων ή στη διακήρυξη του διαγωνισμού κριτηρίων αναθέσεως - Μεταγενέστερος καθορισμός συντελεστών βαρύτητας και υποκριτηρίων για τα κριτήρια αναθέσεως - Αρχή της ίσης μεταχειρίσεως των επιχειρηματιών και υποχρέωση διαφάνειας)
   (2008/C 64/15)
   Γλώσσα διαδικασίας: η ελληνική
   Αιτούν δικαστήριο
   Συμβούλιο της Επικρατείας
   Διάδικοι στην υπόθεση της κύριας δίκης
   Εμμ. Γ. Λιανάκης ΑΕ, Σήμα Ανώνυμη Τεχνική Εταιρία Μελετών και Επιβλέψεων, Νικόλαος Βλαχόπουλος
   κατά
   Δήμου Αλεξανδρούπολης, Πλανητική ΑΕ, Αικατερίνης Γεωργούλα, Δημητρίου Βάσιου, Ν. Λουκάτος και Συνεργάτες ΑΕ Μελετών, Ερατοσθένης Μελετητική ΑΕ, Α. Πανταζής-Παν. Κυριοπούλου και συν/τες ΟΣ «Φίλων» ΟΕ, Νικολάου Σιδέρη
   Αντικείμενο της υποθέσεως
   Προδικαστική — Συμβούλιο της Επικρατείας — Ερμηνεία του άρθρου 36 της οδηγίας 92/50/ΕΟΚ του Συμβουλίου, της 18ης Ιουνίου 1992, για τον συντονισμό των διαδικασιών σύναψης δημόσιων συμβάσεων υπηρεσιών (ΕΕ L 209, σ. 1) — Κριτήρια αναθέσεως του αντικειμένου του έργου — ΕΚ των υστέρων καθορισμός, κατά τη διάρκεια της διαδικασίας αναθέσεως, του ειδικού βάρους κάθε κριτηρίου
   Διατακτικό της αποφάσεως
   Το Δικαστήριο αποφαίνεται:
   Το άρθρο 36, παράγραφος 2, της οδηγίας 92/50/ΕΟΚ του Συμβουλίου, της 18ης Ιουνίου 1992, για τον συντονισμό των διαδικασιών σύναψης δημόσιων συμβάσεων υπηρεσιών, όπως τροποποιήθηκε με την οδηγία 97/52/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 1997, ερμηνευόμενο υπό το πρίσμα της αρχής της ίσης μεταχειρίσεως των επιχειρηματιών και της εντεύθεν απορρέουσας υποχρεώσεως διαφάνειας, απαγορεύει, στο πλαίσιο διαδικασίας διαγωνισμού, στην αναθέτουσα αρχή να καθορίζει μεταγενεστέρως συντελεστές βαρύτητας και υποκριτήρια για τα περιλαμβανόμενα στη συγγραφή υποχρεώσεων ή στη διακήρυξη του διαγωνισμού κριτήρια αναθέσεως.
   
      (1)  ΕΕ C 56 της 10.3.2007.